open-index/open-wikipedia-markdown huggingface dataset:
Janne Sjelmo Nordås

**Janne Sjelmo Nordås** (født 11. mai 1964) er en norsk politiker (SP) fra Varntresk i Hattfjelldal i Nordland. Hun ble i 2009 innvalgt på Stortinget og er der medlem av transport- og kommunikasjonskomiteen.

## Biografi
Nordås har yrkesbakgrunn som servitør, gårdbruker, butikkavdelingsleder før hun ble heltidspolitiker. Hun har studert informasjonsledelse og kommunal økonomi og ledelse.

Hun var medlem av fylkestinget i Nordland 1999 til 2007 og av Hattfjelldal kommunestyre i perioden 1995–2002. Hun var vararepresentant til Stortinget i perioden 2001–2009. Hun var medlem av Landsdelsutvalget for Nord-Norge og Nord-Trøndelag fra 2003. 

Nordås ble i oktober 2007 medlem av fylkesrådet i Nordland, med ansvar for næringssaker, men ble etter kun tre uker i vervet utnevnt som statssekretær i Kommunal- og regionaldepartementet, noe hun var til 1. oktober 2009. 14. september 2009 ble hun valgt inn på Stortinget på 7. mandat fra Nordland. Hun ble gjenvalgt i 2013 på fylkets utjevningsmandat.

## Referanser


## Eksterne lenker
* 
* 
*
George Stigler

**George Joseph Stigler** (1911–1991) var en amerikansk økonom. Han mottok Sveriges Riksbanks pris i økonomisk vitenskap til minne om Alfred Nobel i 1982. 

Stigler oppnådde doktorgraden ved University of Chicago.  Veilederen hans der var Frank Knight.

## Bibliografi
* (1941). *Production and Distribution Theories: The Formative Period*. New York: Macmillan. 
* (1961). “The Economics of Information,” *Journal of Political Economy*, 69(3), s. 213-225 (press *+*).
* (1962a). "Information in the Labor Market." *Journal of Political Economy*, 70(5), del 2,  p p. 94-105.
* (1962b). *The Intellectual and the Marketplace*. Selected Papers, no. 3. Chicago: University of Chicago Graduate School of Business. re-utgitt i Sigler (1986), s. 79-88.
* (1963). (With Paul Samuelson) "A Dialogue on the Proper Economic Role of the State." Selected Papers, no.7., s. 3-20. Chicago: University of Chicago Graduate School of Business.
* (1963). *Capital and Rates of Return in Manufacturing Industries*. National Bureau of Economic Research, Princeton, N.J.: Princeton University Press.
* (1965). *Essays in the History of Economics*. Chicago: University of Chicago Press.
* (1970). (With J.K. Kindahl) *The Behavior of Industrial Prices*. National Bureau of Economic Research, New York: Columbia University Press.
* (1971). "The Theory of Economic Regulation." Bell Journal of Economics and Management Science, no. 3,s.&nbsp;3–18.
* (1975). *Citizen and the State: Essays on Regulation*.
* (1982).  "The Process and Progress of Economics," Nobel Memorial Lecture, 8. desember
* (1982). *The Economist as Preacher, and Other Essays*. Chicago: University of Chicago Press.
* (1983). * The Organization of Industry*.
* (1985). *Memoirs of an Unregulated Economist*, autobiography.
* (1986). *The Essence of Stigler*, K.R. Leube and T.G. Moore, ed. 
* (1987). *The Theory of Price*, Fourth Edition. New York: Macmillan.
* (1988), ed. *Chicago Studies in Political Economy*.

## Referanser


## Eksterne lenker
Leif Fjelldal

**Leif Fjelldal** (født 1957, oppvokst i Korgen) er en norsk lærer og artist, blant annet kjent som Laffen i duoen Joffen og Laffen (sammen med Frithjof Nordnes), som driver barneunderholdning. Fjelldal er kjent både som skuespiller, gitarist, vokalist og komponist. Fjelldals turneer har blitt omtalt i lokalaviser fra mange kanter av landet.

## Referanser


## Eksterne lenker
* 
*
Sliven

**Sliven** (bulgarsk: Cливeн) er en by og en kommune i Bulgaria. Silven er også hovedstad i Sliven oblast. Byen har idag 103 665 innbyggere. Fylket Sliven har 219 669 innbyggere per desember 2005.

## Referanser


## Eksterne lenker
*
Saint-Pierre og Miquelons herrelandslag i fotball

**Saint Pierre og Miquelons herrelandslag i fotball** er det offisielle fotballandslaget for Saint Pierre og Miquelon. De er ikke organisert i FIFA eller CONCACAF. De har spilt èn vennskapskamp, ikke offisiell landskamp, i 1999 mot  i Belize City. Saint Pierre og Miquelon vant 3-0.

## Eksterne lenker
* Saint Pierre og Miquelon på www.rsssf.com
Nicholas Barker

**Nicholas Howard Barker** (født 25. april 1973) er en engelsk heavy metal-trommeslager. 

## Biografi
Nicholas Barker kommer fra forstaden Hillsborough i Sheffield i England, men er nå bosatt i Northwich.  

Etter flere års arbeid sammen med det britiske metal-bandet Cradle of Filth, ble han i 1999 medlem av det norske black metal-bandet Dimmu Borgir. Her spilte han frem til 2004, da han overraskende ble «fjernet» fra bandet. Etter dette (fra 2005) begynte Barker å spille for Benediction. Han har også spilt for Brujeria, Old Man's Child og Lock Up.

Han er i dag trommeslager for det californiske thrash metal-bandet Testament. I november/desember 2007 fungerte han som live-trommeslager for det norske black metal-bandet Gorgoroth, under deres Europa-turné.

Hans teknikk omfatter rask stortrommebruk, ekstremt presise blast beats, besynderlige multi-tam takter og presis dynamisk nøyaktighet.

Han er påvirket av blant andre Neil Peart (Rush), Gene Hoglan (Dark Angel, Death, Strapping Young Lad), Clive Burr & Nicko McBrain (Iron Maiden), Dave Lombardo (Slayer) og Pete Sandoval (Morbid Angel).

## Diskografi
### Monolith
**Tales of the Macabre* (1992)

### Cradle of Filth
**[[The Principle of Evil Made Flesh]]* (1994)
**[[Vempire or Dark Faerytales in Phallustein]]* (1996)
**[[Dusk and Her Embrace|Dusk... and Her Embrace]]* (1997)
**[[Cruelty and the Beast]]* (1998)
**[[From the Cradle to Enslave]]* (1999) (Kun på spor 6, «Funeral in Carpathia»)

### Lock Up
**[[Pleasures Pave Sewers]]* (1999)
**[[Hate Breeds Suffering]]* (2002)

### Brujeria
**[[Brujerizmo]]* (2000)

### Dimmu Borgir
**[[Puritanical Euphoric Misanthropia]]* (2001)
**[[Death Cult Armageddon]]* (2003)

### Old Man's Child
**[[In Defiance of Existence]]* (2003)

### Benediction
**Killing Music* (ikke utgitt ennå)

## Referanser


## Eksterne lenker
* 
*
Ernst August, kurfyrste av Hannover

**Ernst August** (født 20. november 1629 i Herzberg am Harz død 23. januar 1698 i Herrenhausen) var kurfyrste av Hannover fra 1692. Sønn av Georg av Braunschweig-Lüneburg og Anna Eleonora av Hessen-Darmstadt.

Gift med Sofia av Pfalz

## Barn
# Georg I av Storbritannia, (1660–1727), konge av Storbritannia fra 1714.
# Sofia Charlotte av Hannover, (1668–1705), gift 1684 med Fredrik I av Preussen.

## Referanser


## Eksterne lenker
*
Lymfeknute

**Lymfeknuter** er innskutte filtre i lymfebanen. De finnes stort sett i lysken, axillen (armhulen), på halsen og i thorax og bukhulen ved de store kar. Lymfeknuter er som tredimensjonale filtre som filtrerer lymfen. Inne i filteret finnes immunceller. Lymfen bringer fremmede partikler og bakterier til knutene. Det går også blodkar til lymfeknutene. Lymfeknutene er bønneformede og har en diameter på ca. 0,1-1cm.
Koji Kondo

(født 13. august 1961) er en japansk komponist og musiker. Han er best kjent for sitt arbeid med musikken til flere videospill utgitt av Nintendo. Kondo ble ansatt av Nintendo i 1983.

Koji Kondo har blant annet komponert spillmusikken til *The Legend of Zelda – Ocarina of Time* (N64) og *Super Mario Bros* (NES).
## Referanser

## Eksterne lenker
*
Eva Kristin Andersen

**Eva Kristin Andersen** (født 7. juni 1972) er en norsk lokalpolitiker som representerer Fremskrittspartiet. Hun var ordfører i Fredrikstad fra 2007 til 2011 og var Fredrikstads første kvinnelige ordfører. 

Hun er født og oppvokst på Torp og utdannet diplomøkonom fra Handelshøyskolen BI. Hun ble valgt til gruppeleder i Fredrikstad Fremskrittsparti i 1999.

Hun gikk til valg på ønsket om å bygge et nytt sykehjem, løse trafikksituasjonen i Fredrikstad uten bompenger og å fjerne eiendomsskatten. Fra 2020 er hun administrasjonssjef på Hankø Spa og Hotell.

## Referanser


## Eksterne lenker
*
Joe Jones

**Joe Jones** (født 12. august 1926 i New Orleans, død 27. november 2005) var en amerikansk rhythm and blues-musiker, -sanger og låtskriver. Hans største hit som sanger var *You Talk Too Much* (1960).  Han skrev mange sanger, blant andre *Iko Iko*, som ble brukt i åpningen av filmen *[[Rain Man]]* (1988). Jones var også den som oppdaget bandet The Dixie Cups. Jones døde som følge av komplikasjoner ved en hjerteoperasjon.

## Referanser


## Eksterne lenker
* 
*
Soundtrack

**Soundtrack** eller **lydspor** er musikkalbum som inneholder musikk fra for eksempel en film, et videospill eller en bok. Noen kjente komponister som har laget musikk til filmer inkluderer John Williams og Hans Zimmer, og noen kjente komponister som har produsert musikk til videospill inkluderer blant andre Koji Kondo og Nobuo Uematsu.
John Henry Davies

**John Henry Davies** (født 1864, død 1927) var en rik bryggerieier. I 1902 reddet han Manchester United (da Newton Heath) fra å gå konkurs. Det var også han som finansierte Old Trafford, hjemmebanen til Manchester United, og la grunnlaget for at klubben kunne utvikle seg videre. 

For øvrig var det han som døpte Newton Heath om til Manchester United F.C.
Erlend Ottem

**Erlend Ottem** (født 1968) er en norsk musiker fra Arendal. Han var med og startet rapcore-bandet Clawfinger, hvor han også spilte gitar.

Ottem startet sin musikalske karriere i Arendal med bandet Pubmates. Senere ble han rekruttert til bandet Theo. 

Både Ottem og den andre gitaristen i Theo, Bård Torstensen, var to av fire grunnleggere av Clawfinger i 1990. De hadde blitt kjent med de svenske medstifterne av bandet i Stockholm, hvor de alle arbeidet på et sykehus. Ottem sluttet i Clawfinger i 2003. 
 

## Diskografi

### Med Clawfinger

*1993: *Deaf Dumb Blind* (MVG Records)
* 1995: *Use Your Brain* (MVG Records)
* 1997: *Clawfinger* (WEA)
* 2001: *A Whole Lot of Nothing* (Supersonic Records)
* 2003: *Zeros & Heroes* (Supersonic Records)

### Med Theo
* 1988: *[[The Good, the Bad, and the Ugly]]* (Veps Musikk)
* 2021: *[[The Good, the Bad, and the Ugly]]* (gjenutgivelse på CD, Norske albumklassikere)

## Referanser


## Eksterne lenker
* Clawfingers hjemmeside
Makuladegenerasjon

Aldersrelatert **makuladegenerasjon**, *AMD* eller *[[forkalkning]] på [[netthinnen]]* er en øyesykdom som særlig rammer personer over 70 år. Sykdommen er den hyppigste årsaken til redusert lesesyn hos eldre.

Skadene sykdommen påfører øyet er alltid begrenset til den sentrale delen av netthinnen – macula. Det perifere synsfeltet fungerer derfor omtrent som normalt. Det varierer mye fra person til person hvor stor skaden blir og hvor fort den utvikler seg. Man blir ikke blind som følge av makuladegenerasjon, men visus kan i enkelte tilfeller være redusert ned til fingertelling eller håndbevegelse.

## Årsak
Årsaksforholdet er ikke helt kjent, men man antar at forandringer i blodforsyningen til den sentrale delen av netthinnen medfører gradvis dårligere funksjon.

## Symptomer
De tidligste symptomene er generelt redusert synsevne og begynnende leseproblemer. Hele eller deler av bokstaver og ord «forsvinner» eller «flyter sammen». Det blir vanskelig å oppfatte små detaljer, skrive, gjenkjenne folk på gata, gjøre håndarbeid osv. Rette linjer, så som dørkarmer osv., kan få buktninger på seg.

## Behandling
Det finnes ingen behandling som kan kurere sykdommen, men laserbehandling og kirurgisk behandling kan bidra til å bremse utviklingen/bedre synet for noen varianter av makuladegenerasjon.

## Forebyggende tiltak
Foruten kirurgisk behandling viser nyere forskning at grønnsaker som er rike på lutein vil ha positiv effekt med hensyn til å redusere utviklingen av AMD. Slike grønnsaker er først og fremst grønnkål og rå spinat.

## Aktuelle tiltak
God belysning, gode kontraster, forstørrende hjelpemidler som luper, lupebriller, kikkerter og forstørrende-TV og ADL-hjelpemidler er ofte til meget god hjelp.
Diabetisk retinopati

**Diabetisk retinopati** er en synsskade som følge av diabetes.

Diabetes er en sykdom som ofte medfører komplikasjoner i øynene. Sykdommen er den hyppigste årsaken til blindhet blant mennesker i arbeidsfør alder i den industrialiserte del av verden. Skadene på synet skyldes hovedsakelig at det skjer endringer på øyets netthinne.

## Årsak
Ved diabetes kan det utvikles fortetninger i de tynne hårrørsårene (kapillarene)i kroppen, slik at blodstrømmen stopper opp. For å gi fortsatt næring til cellene danner kroppen nye blodårer. De nydannede årene er skjøre og det oppstår lett blødninger. Danning av nye blodårer på netthinnen, blødninger og påfølgende dannelse av arrvev vil gi nedsatt syn og kan i ytterste konsekvens resultere i total blindhet. Hvordan og i hvilken grad synet påvirkes er helt avhengig av hvor omfattende endringene er, hvor de befinner seg på netthinnen og hvor store blødninger de forårsaker. En liten blødning sentralt på netthinnen kan for eksempel medføre betydelig redusert visus, mens en stor blødning perifert på netthinnen ikke påvirker synet nevneverdig. Ved omfattende netthinneforandringer vil imidlertid både skarpsynet og synsfeltet være berørt.

## Symptomer
På samme måte som forandringene på netthinnen kan variere, vil også symptomene på diabetisk retinopati variere. Nedsatt syn er som regel ikke de første symptomene på diabetes. Med den kunnskap man i dag har om mulige øyekomplikasjoner, er det vanlig at diabetikere gjennomfører regelmessige rutinekontroller for at eventuelle endringer i øynene skal oppdages så tidlig som mulig.

## Behandling
Det vesentlige for å forebygge øyekomplikasjoner ved diabetes, er at sykdommen kontrolleres skikkelig med diett eller insulin. Dersom det likevel skjer endringer på netthinnen behandles dette hovedsakelig ved hjelp av øyelaser. Laserbehandlingen stopper blødninger og forhindrer at det gjøres ytterligere skade. En bivirkning av denne behandlingen er imidlertid at de behandlede områdene blir satt ut av funksjon for godt. Behandlingens lokalisering på netthinnen er derfor svært avgjørende for hvordan synet påvirkes. I noen tilfeller kan det i tillegg til laserbehandling også være aktuelt med kirurgiske inngrep i øyet for å fjerne blod, nydannede blodårer og arrvev.

## Aktuelle tiltak
En rekke hjelpemidler og tiltak kan være aktuelle, blant annet forstørrende hjelpemidler som luper, lupebriller, kikkerter og forstørrende-TV. Videre kan det være aktuelt med filterbriller, ekstra belysning og ADL-hjelpemidler, eller hjelpemidler for blinde dersom synet er gått helt tapt. På grunn av store variasjoner i hvordan synsnedsettelsen arter seg, er det vanskelig å forutsi hvilke hjelpemidler som er mest aktuelle.
Ostkustbanan

**Ostkustbanan** en svensk jernbanestrekning mellom Stockholm og Sundsvall. Den opprinnelige strekningen var en privatbane som gikk mellom Gävle og Härnösand og ble satt i drift i 1927.

## Linjekart

|}

## Kilder
*Eisenbahn- und Verkehrsatlas von Europa, J. J. Arnd, Leipzig 1897 (Stockholm – Gävle og Hudiksvall – Bergsjö).
*Trafikverkets linjekart Sundsvall&ndash;Uppsala
*Trafikverkets linjekart Uppsala&ndash;Stockholm
Nystagmus

**Nystagmus** er et medisinsk begrep som betegner ufrivillige bevegelser, men det brukes spesielt ofte om ufrivillige rytmiske øyebevegelser. Patologisk nystagmus ses ofte hos blinde og sterkt svaksynte hvor årsaken til synshemningen er medfødte lidelser som albinisme, katarakt, total fargeblindhet og store brytningsfeil som ikke er blitt korrigert. Nystagmus kan dessuten også være medfødt og i seg selv være årsak til redusert syn. I mange tilfeller blir øyebevegelsene mer uttalt når man er sliten, noe som gjør at synet kan variere i løpet av dagen. Nystagmus medfører generelt nedsatt syn og lav visus.

Nystagmus fører i tillegg til problemer med koordinasjon mellom øye og hand.

## Behandling
Ufrivillig nystagmus er som regel medfødt eller utviklet i barneårene og lar seg sjelden behandle, men forskning har vist at en type øyedråper kan ha positiv effekt mot betennelsen.

## Aktuelle tiltak
Ved enkelte former for nystagmus kan spesielle briller bidra til å redusere øyebevegelsene. Ellers kan forstørrende hjelpemidler som luper, lupebriller, kikkerter og forstørrende-TV være aktuelle.

## Referanser
Mauretania Cæsariensis

**Mauretania Cæsariensis** var en romersk provins i nordlige Afrika som ble dannet i det første århundre e.Kr. da keiser Claudius delte Romerrikets provins som lå lengst i vest, *[[Mauretania]]* (ikke til å forveksles med dagens nasjon Mauritania som ikke dekker samme landområde) i to deler; *Mauretania Cæsariensis* og *[[Mauretania Tingitana]]*.

Cæsariensis var den østlige av disse to provinsene, og besto hovedsakelig av dagens Algerie med dens hovedstad i *Cæsaria*, derav dens navn Cæsariensis, en av de mange byene som ble oppkalt etter det keiserlige tilnavn som hadde blitt en tittel. Byen heter i dag Cherchell.

Hovedproduktene som ble eksportert fra Cæsariensis var purpurfarger og verdifulle tresorter, og befolkningen, *amazigh* eller *mauri* (den latinske navnet på den berbiske stammen har blitt overført til maurerne som var etnisk sett et annet folk) ble høyt ansett av romerne som soldater, spesielt deres lette kavaleri. De frambrakte en av keiser Trajans beste generaler, Lusius Quietus, og en keiser, Macrinus.

Under keiser Diokletians tetrakitiske reformer i 293 ble den mest østlige delen delt i en liten provins, Sitifensis, oppkalt etter områdets innlandsby Sitifis med en betydelig havn i Saldæ (dagens Béjaïa).

Begge provinsene ble tillagt diocesen Afrika i det pretorianske prefekturet *Italia et Africa* mens Tingitana var en utpost av *Hispaniæ* (dioceset på Den iberiske halvøy under prefekturet Galliæ. Cæsarea var et betydelig senter for jødene før 330, mens Sitifis var et av sentrene for soldatkulten Mithras. Kristendommen ble spredt og dominerte området i løpet av 300- og 400-tallet.

Blant de herskende klassene ble kristendommen bestående av den hellige treenighet, det vil si katolisismen, erstattet av arianismen, en kristendom som ikke lærte treenighetsbegrepet, under det germanske kongedømmet til vandalene. Disse etablerte seg i 430 da vandalene krysset Gibraltarstredet, men selv utslettet av den bysantinske hæren en gang rundt 533. De nordafrikanske områdene og provinsene ble slått sammen til et nytt stort pretoriansk forstanderskap i Afrika, styrt fra Konstantinopel, senere overført til eksarkatet i Kartago. Eksarkatet ble senere veltet av muslimske soldater under kalifatet til det umayyadiske dynasti og som utslettet den senantikke, romerske kulturen der. Også den kristne tro ble stort sett utryddet. Det meste av tidligere Mauretania Cæsariensis ble en del av den vestlige islamske provinsen kalt (al-)Maghrib.

## Litteratur
* Westermann, *Großer Atlas zur Weltgeschichte* (på tysk)
Amblyopi

**Amblyopi**, fra gresk: *dovent øye*, er redusert synsevne på et øye uten påviselige anatomiske forandringer. 

## Etiologi
Amblyopi skyldes som regel mangelfull stimulering av synsnerven og synssenteret i hjernen i den viktige perioden fra fødsel til syv–åtte-årsalderen da synet er under utvikling og etablering. Amblyopi forekommer ofte i forbindelse med dårlig samsyn/skjeling eller store brytningsfeil og ulikheter mellom øynene. I de fleste tilfeller har ett øye utviklet seg normalt, mens det andre er blitt amblyopt.

## Diagnose
Amblyopi gir nedsatt visus sentralt. Perifere deler av synsfeltet er vanligvis ikke påvirket. Selv om dybdesyn og avstandsbedømmelse er redusert ved amblyopi, vil ofte ikke dette i seg selv være initialt symptomgivende ettersom det motsatte øye er normaltseende. Som oftest oppdages amblyopi derfor ved påvisning av sykdommer som er kjent for å medføre økt risiko for å utvikle denne tilstanden (f.eks. strabisme, anisometropi eller medfødt katarakt), og/eller påvisning av nedsatt visus uten objektive sykdomsfunn i det svaktseende øye.

## Behandling
Det er stor enighet om at amblyopi bør behandles tidlig, ettersom dette er den viktigste perioden for utviklingen av synet. Behandlingen tar generelt sikte på å gi det amblyope øye tilstrekkelig sansestimulering i håp om at synssansen har mulighet til å utvikle seg. Det finnes en rekke måter dette kan oppnås på, med lappbehandling og briller som det hyppigst brukte. Metoden går simpelthen ut på å dekke det normalt seende øye med lapp i en bestemt periode hver dag. Hvor lang denne perioden skal være er det ikke generell enighet om, men mellom 2 og 6 timer er vanligst .

Alternative metoder går ut på gi pupilledilaterende dråper (f.eks. atropin, som hindrer det friske øyet i å fokusere) eller lage glass i brillen om slik at det friske øyet ikke ser klart. Disse metodene er dog mindre brukt. 

Etter endt behandling kan tilstanden komme tilbake, og behandles da på samme måte. Likevel, forutsatt tidlig igangsatt behandling oppnår de fleste godt syn. 

Lappbehandling kan potensielt gi nedsatt syn på det friske øyet (tilstanden kalles da okklusjonsamblyopi), dog dette gjenopprettes ofte ved kortvarig lappbehandling av det best seende øye.

Nyere forskning har vist at amblyopi kan kureres for alle aldre, selv pensjonister ved hjelp av synsstimulerende hjelpemidler. Dette kan være 3d-briller som blinker med en frekvens på 7 Hz på det svake øyet mens man ser på spesialdesignede videoer med høye kontraster. Slik behandling innebærer at man ser på en video på 15 minutter 4 ganger hver dag i 2 måneder. Disse brillene har også en modus som kan hjelpe med å gjennopprette 3d-syn ved å ha på rød/blå briller samtidig mens 3d-brillene blinker mellom høyre og venstre øye mens man spiller et spill på mobilen som er designet slik at noe informasjon går til det ene øyet og noe til det andre. Det begynner å finnes et stort utvalg av Amblyopi-spill på google play som hjelper med dette formålet.

Annen behandling som synes å ha god effekt for eldre er ved bruk av spesialdesignet software til bruk for Oculus rift

## Referanser


## Se også
* Strabisme

## Eksterne lenker
*
Øydnavatnet

Navnet **Øydnavatnet** viser til to innsjøer i Lyngdal kommune i Agder fylke: 

* Ytre Øydnavatnet
* Øvre Øydnavatnet
Øvre Øydnavatnet

**Øvre Øydnavatnet** er en innsjø i elva Audna i Lyngdal kommune i Agder fylke. Arealet er 3,04 km², og vannet ligger 111 meter over havet. 

Nord for innsjøen ligger tettstedet Byremo med en mye brukt offentlig sandstrand, der det er toaletter og flytebrygge. I vest ligger bygda Øvre Øydna. Fylkesvei 460 går langs vestsiden av vatnet. Det er ål og store mengder ørret i vatnet.

## Referanser
Enhjørningen

**Enhjørningen** (latin *Monoceros*) er et stjernebilde først observert av nederlandske sjøfolk på 1600-tallet.

## Referanser
Rånåsfossen

**Rånåsfossen** er en foss i Glomma ved Rånåsfoss i Sørum kommune i Akershus. Fossen har fått sitt navn etter gården Raanaas. Den har et fall som kan utnyttes til kraftproduksjon og ble utbygget med vannkraftverk ferdigstilt i 1927 til Rånåsfoss kraftstasjon.

Hvis det var en sluse i forbindelse med denne demningen og ved Bingsfoss kraftverk ville det være mulig å dra med småbåter fra Solbergfoss i Askim, til Fåberg nord for Lillehammer.
Dvergbjørk

**Dvergbjørk** (*Betula nana*) er en busk av løvtre i bjørkefamilien, som sjelden blir over 1 m høy. Artsnavnet *nana* kommer fra det latinske nanus som betyr «dverg» eller «dverglik».
## Beskrivelse
Arten er lav og buskformet eller krypende, med små (maksimalt 1&nbsp;cm), stive blad. Han- og hunnrakler står på samme individ - den er altså en såkalt sambu eller tokjønnet. Den får om høsten en praktfull, sterk rød farge.

Dvergbjørk vokser i fjellet i de fleste plantesamfunn, risheier (ofte dominerende), vierkratt og myrer, særlig på toppen av torvmosetuer. Den tåler ikke langvarig snødekke. Den vokser i hele den skandinaviske fjellkjeden, og er meget vanlig. Den fins også i lavlandet på myrer. Den går i Jotunheimen opp til 1570 moh, i Troms 1075 moh, og vokser ellers i Europa, Grønland og Vest-Sibir.

Dvergbjørk er den eneste observerte arten av trær som vokser på Svalbard, hvor den årvisst vokser i Colesdalen midtveis mellom Longyearbyen og Barentsburg.

Den danner hybrid med fjellbjørk i fjellet. Hybriden er oftest atskillig større enn dvergbjørk. Denne er vanlig i hele fjellkjeden, særlig ved tregrensen. Dvergbjørk kan også danne hybrider med vanlig bjørk, og ytterst sjelden med hengebjørk, særlig langt nord.

## Se også
* Bjørkeslekten

## Eksterne lenker
*
Geir Vestad

**Geir Egil Vestad** (1954–2026) var en norsk journalist, litteraturkritiker og forfatter. Han tok hovedfag i norsk litteratur på romanen «Sonjas hjerte» av den nordnorske forfatteren Egil Rasmussen og hadde bl.a arbeidserfaring fra universitetet i Aberdeen, der han underviste i norsk, før han tok arbeid i Hamar Arbeiderblad (HA). 

Geir Vestad arbeidet som kulturredaktør i Hamar Arbeiderblad gjennom en årrekke, og med sine store kunnskaper dekket han et bredt felt av kulturlivet. Hans hovedfokus var litteratur, som han anmeldte og formidlet med dyp innsikt. Han hadde et vidt interessefelt, og formidlet  også teater, billedkunst, musikk og festivaler med stor forståelse.

Da Geir Vestad gikk av som kulturredaktør for HA i 2021, omtalte Trude Ånnevik hans arbeid i avisen under tittelen "Han speilet Hedmarks kulturliv i 34 år". Litteraturanmeldelsene hans vakte oppmerksomhet nasjonalt, og sitater fra anmeldelsene ble brukt i mange sammenhenger.

I 1996 kåret Norsk kritikerlag Vestad til Årets litteraturkritiker.

Vestad døde 7. mars 2026, 71 år gammel, etter å ha levd med alzheimer de siste årene av livet. 

## Bibliografi
* 1997: *Litteraturer : vandringer til Hedmarks diktersteder* (Oplandske Bokforlag), ISBN 8275180708
* 1997 *Kirsten Flagstad : 100 kroner* (Norges banks seddeltrykkeri), ISBN 8275531071
* 2000: *Hedmarks profiler : Hamar Arbeiderblad 1925-2000* (Hamar media)
* 2000: *Samspill : rødjakkene i Hamar*, med May Sissel Andersen (Hamar janitsjarskole)
* 2008: *Hedmarks forfattere* (Oplandske Bokforlag), ISBN 9788275181525
* 2008: *Stedet i litteraturen*, red. sammen med Eva-Marie Syversen (Oplandske Bokforlag)
* 2011: *Tre sterke fra Innlandet : rakefisk, akevitt, pultost*, medforfatter sammen med Helge Hagen (Gutu forlag) ISBN 9788299914505
* 2015: *Hedmarksvidda : Norges snilleste fjell*, sammen med Helge Hagen (Hamar og Hedemarken turistforening) ISBN 9788230328903

## Referanser


## Eksterne lenker
* 
* 
* (no) En unik stemme i HAs historie
* (no) En av de mest markante i HAs historie
Demonstrasjonsskole for skoleårene 2006–2008

**Demonstrasjonsskole for skoleårene 2006-2008**
:*Se også* Demonstrasjonsskole

*Herad skule ( 1.–7.), Gol kommune, Buskerud
*Vahl skole (1.-7.), Oslo kommune
*Hvalstad barneskole (1. – 7.), Asker kommune, Akershus
*Ranheim skole (1. – 7.) Markaplassen skole (8. – 10.) (felles søknad), Trondheim kommune, Sør-Trøndelag
*Vollen ungdomsskole, Asker kommune, Akershus
*Bakkeløkka ungdomsskole, Nesodden kommune, Akershus
*Åretta ungdomsskole, Lillehammer kommune, Oppland
*Skien videregående skole, Skien kommune, Telemark
*Brundalen videregående skole, Trondheim kommune, Sør-Trøndelag
*Ullern videregående skole, Oslo kommune
*Ulsrud videregående skole, Oslo kommune
Gest (andre betydninger)

**Gest** har flere betydninger:

* Gest eller gestus er en form for ikke-verbal kommunikasjon 
* Den norske rap-artisten Gunnar Greve Pettersen
* Lavtliggende slettelandskap i Nord-Europa, også kalt Geest
Tom Egil Hverven

**Tom Egil Hverven** (født 1960) er en norsk litteraturkritiker og forfatter. Han er hovedanmelder i Bokmagasinet i avisa *[[Klassekampen]]*. 

Han er cand. philol. med hovedfag i litteraturvitenskap. Han har bakgrunn som anmelder og kulturkommentator fra NRK, blant annet i radioprogrammene *Kritikertorget*, *[[Boktilsynet]]* og *[[Ordfront]]*, som redaktør for *Kulturoperatørene* og prosjektleder for *Leseforeningen* i fjernsynet, samt fra litterære tidsskrifter og dagspressen.

I 1998 kåret Norsk kritikerlag Tom Egil Hverven til Årets litteraturkritiker. I 1999 utgav han essaysamlinga *Å lese etter familien. Forsøk om norsk litteratur på 1990-tallet*. I 2013 kom boka *Terrorens ansikt*, om rettssaken mot Anders Behring Breivik, utgitt sammen med kunstneren Sverre Malling. I 2017 mottok han Olav Dalgards kritikarpris. I 2019 utgav han *Lyset i støvsøylen – en samtale med [[Håkon Bleken]]*. I 2022 kom han med en ny essaysamling, *Å lese etter troen. Forsøk om norsk litteratur på 2000-tallet*.  

Tom Egil Hverven bor i Nevlunghavn i Vestfold.

## Referanser


## Eksterne lenker
* Portrett
Edith Thallaug

**Edith Thora Thallaug**, også omtalt som **Edith Thallaug-Benczy**, (født 16. juni 1929 på Jar i Bærum, død 7. juni 2020 i Stockholm) var en norsk sanger (mezzosopran), skuespiller og krimforfatter. 

## Liv og virke
### Bakgrunn
Edith Thallaug var datter av sangeren Rolf Thallaug (1903–1991) og hans hustru Marta Marie Halvorsen (1900–1987). Hun var søster til artisten og skuespilleren Anita Thallaug.

### Virke
Hun begynte sin karriere som skuespiller ved Studioteatret og Nationaltheatret. Som sanger ble Thallaug først ansatt ved Gøteborgoperaen i 1960. Fra 1964 var hun tilknyttet Stockholmsoperaen. Hun ble utnevnt som hovsångerska i 1976. I Stockholm hadde hun store roller som *Carmen*, Octavian i *Rosenkavaleren* og Amneris i *Aida*. På Den Norske Opera spilte hun *Askepott* av Rossini og sang også i *Rosenkavaleren*, *Aida*, *Carmen* og *Hertug Blåskjegg*. I 1959 holdt hun sin første liederaften i Oslo. Thallaug hadde siden gjestespill ved Glyndebourneoperaen, Edinburgh-festivalen, La Fenice og La Scala og holdt konserter i USA, Russland, Korea, Israel og Japan. Hun medvirket også i flere TV-forestillinger og plateinnspillinger. 

Under psevdonymet «Edith Rolfsen» utga Thallaug i 1950 kriminalromanen *[[Den myrdede lever]]*.

Thallaug var gift flere ganger. Først med fiolinist og konsertmester Bjarne Gullov Larsen (1922–2002), deretter med sanger og regissør Ulf Björkegren og endelig med fiolinist og konsertmester Josef Benczy (født 1930).

## Priser og utmerkelser
* 1971/1972 – Mottager av Musikkritikerprisen
* 1976 – Utnevnt til svensk hoffsanger («hovsångare»)
* 1977 – Mottager av Griegprisen
* 1983 – Mottager av den svenske utmerkelsen Litteris et Artibus
* 1983 – utnevnt til ridder av 1. klasse av St. Olavs Orden

## Referanser


## Eksterne lenker
* 
* 
* 
* CV
Taxi 020

**Taxi 020** er et svensk aksjeselskap med virksomhet i Stockholm, Malmö, Göteborg, Linköping, Norrköping, Uppsala samt Karlstad. Selskapet, med hovedkontor i Sundbyberg, omsatte i 2006 for cirka 950 millioner kroner og har drøyt 1100 drosjebiler. Siden 2005 er nesten alle av Taxi 020s biler gulfarvede, til forskjell fra de fleste drosjebiler i Sverige, som er mørkeblå. De siste årene har Taxi 020 forsøkt å skaffe seg en nisje i persontransportnæringen gjennom å satse på miljøbiler.

## Eksterne lenker

* Taxi 020
Ingunn Økland

**Ingunn Elisabeth Økland** (født 3. september 1969) er en norsk journalist og film- og litteraturkritiker. Hun arbeider som kommentator og anmelder i kulturredaksjonen i Aftenposten i Oslo, der hun blant annet har skrevet flere innlegg om samtidslitteratur og poesi. I 1997 kåret Norsk kritikerlag Ingunn Økland til Årets litteraturkritiker. I 2019 mottok hun Olav Dalgard og Henrik Rytters kritikarpris. I 2005 utgav hun reiseboka *Nedenunder Australia i sol og skygge* sammen med Nils Are Økland.

## Referanser


## Eksterne lenker
* Portrett
Geest

**Geest**, eller **gest** (nedertysk: «tørr», «ufruktbar»), betegner en landskapstype som er utbredt over hele det nordeuropeiske slettelandet fra Nederland til Polen.

Geest er de delene av landskapet som hever seg over det helt flate marsklandet. Geest kan både være av glasial eller glasifluvial opprinnelse; det vil si at den enten består av morene avsatt av breen i istidene eller av smeltevannselver ved brefronten som såkalt sandur.

Generelt er geesten mer næringsfattig enn marsken. Geest som består av endemorene eller bunnmorene er likevel mer fruktbar enn geest av glasifluvial opprinnelse, som har et høyt innhold av sand. Der geestformer når helt ut til dagens kystlinje, dannes ofte en brattkant som på tysk kalles «Kliffküste».

Den naturlige vegetasjonen for geesten er furuskog.

## Kulturlandskapet
De eldste bosettingene i områder som veksler mellom marsk og geest ligger på geesten fordi de her var beskytta mot stormfloder. Etter som områdene ble tettere bosatt, utvikla det seg ulike jordbrukskulturer på henholdsvis marsken og geesten.

I dag er geestland for en stor del brukt til potetdyrking. Leplanting for å stoppe sandflukt er utbredt.

## Referanser


## Eksterne lenker
*
Hallig

En **hallig** betegner en uinndemmet øy langs kysten av Nordfriesland i Schleswig/Sønderjylland som jevnlig oversvømmes av tidevannet. Antall halliger er gått ned etter at mange øyer som tidligere ble oversvømt er blitt permanent sikret ved diker. I dag regner en med ti *halliger* som alle befinner seg i eller inntil nasjonalparken Schleswig-Holsteinisches Wattenmeer, sammenlagt 27,7 km2 marskland med godt beite, rester av kyststripe som fra 1000-tallet er blitt oversvømt av havet.

Lokalt kalles «oversvømmelse» for *Land Unter*.

Den eneste danske hallig er Langli vest for Esbjerg. Halligen Jordsand sør for Rømø forsvant i havet vinteren 1998/99 og regnes nå som høysand. Mandø var en *hallig* før den fikk diker i 1937. Geologisk  kan de bestå av rester av fastlandet som er blitt stående etter store stormfloer, eller avsetninger fra bølger og tidevann.

Mange *halliger* har vært bebodd gjennom århundrer. Bebyggelsen er da lagt på kunstige forhøyninger som på dansk kalles *værfter*. En del av halligene har et lite sommerdike som beskytter beitene mot tidevannet i sommersesongen. Dagens beboere på de tyske halligene lever i økende grad av turisme eller offentlig finansiert kystsikring.

## Nordfrisiske halliger
*Langeness – 9560 da, 16 *værfter*, ca. 110 innbyggere. Smalsporbane til Oland.
*Hooge – 5740 da, 10 *værfter*, ca. 120 innbyggere. Hooge fikk i 1826 besøk av Frederik 6. som ønsket å besøke også de mest avsidesliggende stedene og se skadene etter den katastrofale stormfloden i 1825. Etter besøket opprettet kongen Halligfondet som ga tilskudd til alle halligboere som bygget «et høyt *værft* med gode bygninger». Til Hooge går ferge fra Dagebüll.
*Gröde – 2770 da, 2 *værfter*, 17 innbyggere.
*Nordstrandischmoor – 1750 da, 4 *værfter*, 18 innbyggere. Smalsporbane til fastlandet.
*Oland – 960 da, 1 *værft*, ca. 30 innbyggere. Smalsporbane til Langeness og fastlandet. Ifølge *[[Kong Valdemars Jordebog]]* fra 1231 hadde Valdemar Seier et jakthus på Oland. På *halligen* er en liten stråtekt kirke bygget i 1824 som erstatning for to tidligere kirker som måtte flyttes da de ellers var ramlet i havet. H.C. Andersen skildrer Oland i sin roman *De to baronesser* (1849), 2. del, 1. kapitel. I 1925 fikk Oland fastlandsforbindelse ved hjelp av demninger.
*Süderoog – 600 da, 1 værft, 2 innbyggere. På Süderoog er et sted som heter Süntkalf, og om det sies at:
:*Wenn upstaan wert Süntkalf,*
:*So werd Strand sinken half.* (= Når Süntkalf står opp igjen, vil halve stranden synke.) 
*Südfall – 500 da, 1 *værft* med fuglereservat. Nesten alle innbyggerne omkom under *Halligflut* i 1825. I nærheten av Südfall ble det funnet rester av slusene til byen Rungholt som ble skylt i havet i januar 1362.
*Hamburger Hallig – ca. 700 da, 1 *værft*, kro om sommeren. Forbundet med fastlandet med en 4&nbsp;km lang demning av innvundet marskland.
*Norderoog – 90 da, fuglereservat.
*Habel – 70 da, 1 *værft*, ubebodd, fuglereservat.

## Noter

## Referanser


## Se også
* Jordsand, Danmarks eneste hallig.

## Eksterne lenker
* Nationalpark Wattenmeer (på tysk)
Göteborgs botaniska trädgård

**Göteborgs botaniska trädgård**, eller på norsk **Göteborgs botaniske hage**, ble opprettet på initiativ av Göteborgs stadsfullmäktige, det vil si byrådet, i 1916 og ble planlagt av Rutger Sernander. 

Navnet ble foreslått i 1912 og besluttet 1915. Den er plassert i bydelen Änggården og ble innviet i og med jubileumsutstillingen i 1923 og er unik i Sverige ved at den er frittstående fra stedets universitet. Den er idag en av de største botanisk hage i verden og omfatter hele 175 hektar. Da inngår også deler av Änggårdens naturreservat, der hagen blant annet har sitt arboretum som er en vitenskapelig ordnet bestandsplanting av trær. Den egentlige hagen er 40 hektar stor, hvorav halve arealet opptas av sammenhengende beplantninger.

Hagen består av rundt 16 000 forskjellige arter og dens fjellhage fikk tre stjerner i *[[Michelinguiden]]*. Andre severdigheter er Rhododendrondalen, den japanske skogen og grønnhusene med rundt 4 000 ulike planter, inkludert 1 500 orkideer, et sjeldent tre fra Påskeøya, Sophora toromiro (Toromiro), påskeøytre. 

Hagens symbol er en hvitveis.

## Bygninger
****Kontorsbyggnaden*** er tegnet av arkitekten Arvid Bjerke og sto ferdig 1926. I 1936 bygdes det til med en flygel for herbariet.

****Båtsmanshuset***, som også kalles *Blå huset* er et tømmerhus som opprinnelig ble oppført i 1794 nedenfor Stigbergstorget, hvor Amerikaskjulet nå ligger. Det ble revet i 1917 for å bli gjenoppbygget to år senere i den botaniske hagen inntil Bambulunden. I dag benyttes det som personalbolig.

****Lusthuset*** i Örtagården er fra den senere delen av 1700-tallet og ble tegnet av byarkitekten Bernhard Carlberg til hans egen hage på landeriet Kärralund. Dens nåværende plassering i den botaniske hagen fikk det i 1959 etter at det under en periode har stått i en hage midt mellom Röhsska museet og daværende Slöjdföreningens skola.

****Stora Änggården***, er en gul villa fra 1812 som ligger straks overfor veksthusene. I 1919 ble det renovert og gitt tilbake sitt opprinnelige ytre under ledelse av arkitekten Sigfrid Ericson. I dag fungerer huset som personalbolig.

## Litteratur
* Celander, Rigmor & Holmberg, Mona (1996): *Nordiskt ljus och italiensk hetta*, Göteborgs botaniska trädgårds förlag

## Eksterne lenker
* 
* Göteborgs botaniska trädgård
Flommen i Tabasco 2007

**Flommen i Tabasco** i Mexico i oktober og november 2007 forårsaket store materielle skader. Flommen startet etter en uke med kraftig nedbør i Tabasco. Den kraftige nedbøren i kombinasjon med økning i vannstanden i Mexicogulfen var årsak til at elver gikk over sine bredder. Over en million mennesker ble påvirket. 70 til 80 prosent av delstaten stod under vann og man regner med at nesten 100 prosent av avlingene kan ha gått tapt. I tillegg ble 32 av Chiapas' kommuner kraftig berørt. Ifølge Mexicos president, Felipe Calderón, er dette den verste naturkatastrofen i landet på 50 år. 

## Eksterne lenker
* 
* CNN -Devastating floods prompt outbreak fears in Mexico
Tongmenghui

**Tongmenghui** (kinesisk: 同盟会, tradisjonell skrift: 同盟會, pinyin: *Tóngménghùi*) var et kinesisk revolusjonært selskap grunnlagt av Sun Yat-sen i 1905 i Tokyo. Den var en sammenslutning av flere mindre revolusjonære grupperinger som inntil da hadde arbeidet ukoordinert. Til å begynne med oppfattet selskapet seg som et hemmelig selskap.

## Historie

Programmet ble vedtatt i fravær av Sun Yat-sen den 30. juli 1905 og bestod av 16 skrifttegn: 驅除韃虜，恢復中華，創立民囯，平均地權 (som betyr omtrent *Utdriv de tartariske skurkene, gjenoppliv den kinesiske nasjon, opprett republikk, gjennomfør jordreform*). 

*Tongmenghui* var ansvarlig for en rekke oppstander innen revolusjonen i 1911, Xinhai-revolusjonen. Kjerneområde for deres virksomhet var provinsen Guangdong.

Etter 1911 kjempet *Tongmenghui*s medlemmer om representasjon i sine respektive provinsers regjeringer. I den nye republikkens regjering var  alle medlemmene fra *Tongmenghui*.

I mars 1912 ble *Tongmenghui* til et politisk parti. Også andre grupperinger fikk være med i det parti som deretter ble opprettet i august samme år: Guomindang.

## Kjente Tongmenghui-medlemmer
* Cai Yuanpei
* Chen Jiongming (陳炯明)
* Chen Qimei
* Huang Xing
* Hu Hanmin 
* Li Yuanhong (黎元洪)
* Li Zongren
* Liu Shipei (刘师培)
* Qiu Jin
* Song Jiaoren
* Sun Yat-sen
* Tang Shaoyi (唐紹儀)
* Wang Chonghui (王寵惠)
* Wang Jingwei
* Zhang Binglin 
* Zhao Sheng (趙聲)

## Litteratur
Dieter Kuhn: *Die Republik China von 1912 bis 1937. Entwurf für eine politische Ereignisgeschichte.* 3. überarbeitete und erweiterte Auflage. Ed. Forum, Heidelberg, 2007.
Tovex

**Tovex** (også kjent som **Trenchrite**, **Seismogel** og **Seismopac**) er et plastisk sprengstoff bestående av ammoniumnitrat og metylammoniumnitrat. Sprengstoffet har mange fordeler ovenfor tradisjonell dynamitt, slik som mindre giftighet, sikrere fremstillingsprosess, transport og lagring. Tovex blir brukt under sprenging av grunn til tomt.
Eric Gustav Tunmarck

**Eric Gustav Tunmarck** (født 1. mai 1729, død 1789, begravet 8. november) var en svenskfødt norsk maler. Tunmarck var aktiv over store deler av Østlandet, hvor han malte kirkekunst, portretter og dekorasjoner. Han er i dag mest kjent for å ha deltatt i dekoreringen av Kongsberg kirke.

## Biografi
Tunmarck var født i Sverige og utdannet i Göteborg i årene 1744-49 under malermester Jacob Schönfeldt. Han kom til Konsgberg rundt 1760 og ble boende resten av livet i Norge. Her deltok han i utsmykkingen av Konsgberg kirke frem til 1764, deretter reiste han rundt på Østlandet og påtok seg malerarbeid. Han var særlig aktiv i området mellom Oslo og Kongsberg.

Tunmarck var produktiv som maler og ble en viktig representant for rokokkostilen i Norge. Noen rik mann ble han derimot aldri, han døde i Drammen i 1789 og ble begravet på fattigkirkegården på Bragernes. Dødsårsaken skal ha vært bly-og løsemiddelforgiftning.

## Referanser


## Eksterne lenker
* Norsk kunstnerleksikon, bind 4 : Sp-Å, side 293–294 digital utgave
Acetofenon

**Acetofenon** er et aromatisk keton, som har en blomster- eller mandelaktig lugt. Det kjennes dessuten under navnene **metylfenylketon** og **1-fenyletanon**.
* Molvekt: 120,15 g/mol
* Smeltepunkt: 20,5 °C
* Kokepunkt: 202 °C

## Kilder
*
Fantoft

**Fantoft** er et strøk i bydelen Årstad i Bergen. Det omfatter grunnkretsene Slettebakken kirke, Fantoft, Slettebakken og Øvre Nattland med til sammen 4 097 innbyggere og 0,80 km² landareal og 0,10 km² ferskvann. Området ligger på sørsiden av Tveitevannet og grenser til strøket Paradis i bydelen Fana i sør og vest, til strøket Slettebakken i nord og strøket Nattlandsfjellet i øst (begge i Årstad bydel).

Slettebakken kirke, Fantoft Studentboliger, Nattland studentby, Fantoft stavkirke, Slettebakken hovedgård og Fantoft omsorgssenter ligger i området, som ellers har en del boligblokker og småhusbebyggelse. Fantoft hører til Fana prosti i Den norske kirke. Bybanen i Bergen har to holdeplasser som betjener området (Fantoft og Slettebakken).

## Referanser
Daniel Bautista

**Daniel Bautista** (født 4. august 1952 i Mexico by er en tidligere meksikansk kappgjenger.

Bautista vant gull på 20&nbsp;km kappgang under OL 1976 foran de østtyske konkurrentene Hans Reimann og Peter Frenkel.

De følgende årene satte Bautista flere verdensrekorder på 20&nbsp;km. Under OL 1980 i Moskva deltok han også på 20&nbsp;km, men ble diskvalifisert på grunn av skrittfeil. Han startet også på 50&nbsp;km, men brøt etter ca. tre mil. 

## OL-medaljer
*  1976  Montréal -  **Gull** i friidrett, 20&nbsp;km kappgang  Mexico

## Referanser

## Eksterne lenker
*
Amiodaron

**Amiodaron** (*Cordarone*) er et antiarytmikum, det vil si en medisin som brukes for hjerterytmeforstyrrelser som brukes for raske rytmer (takykardier) som oppstår både i forkamrene (atriene) og i hjertekamrene (ventriklene).

Amiodaron kan brukes ved livstruende eller sterkt invalidiserende rytmeforstyrrelser, eller fare for å få slike forstyrrelser. å grunn av bivirkningene skal det likevel bare brukes dersom andre rytmeregulerende medisiner ikke virker eller har enda farligere bivirkninger.

Det er en lang rekke bivirkninger av medikamentet, blant annet fotodermatitt, det vil si at pasienten kan få en hudbetennelse av soling. Langvarig bruk kan gi en grå til blå misfarging av huden, såkalt smurfesyndrom. Andre viktige bivirkninger er grå stær (katarakt), lungefibrose og skjoldbruskkjertel-forstyrrelser.

Amiodaron antas å ha bedre effekt på atrieflimmer enn sotalol (Sotacor).

Spesielt for amiodaron er den ekstremt lange halveringstiden. Det kan ta mange måneder etter avsluttet behandling før medikamentet er ute av kroppen, og det tar mange måneder før stabil konsentrasjon (steady state) oppnås ved daglig inntak uten metningsdose ved oppstart eller doseendring. 

Amiodaron ble oppdaget i 1961. Det ble først registrert i USA i 1985.

## Referanser


## Eksterne lenker
* Felleskatalogtekst ''Cordarone''
* Amiodarone (MedicineNet.com)
* Amiodarone (FamilyPracticeNotebook.com)
Christen Elster

**Christen Elster** (født 2. april 1763 i Strømsø, død 11. mars 1833 i Verdal) var en norsk jurist og embetsmann. 

Elster var kjøpmannssønn, og ble jurist i 1794. Han var fullmektig hos *stiftsamtskriveren* i Trondheim 1783-89, konstituert fogd i Stjør- og Værdalen fogderi 1789-91, arbeidet i rentekammeret 1793-95 og som fogd i Orkedalens og Guldalens fogderi 1795-1811. Han var amtmann i Nordlands amt 1811-1815 og i Nordre Trondhjems amt 1815-1833. Han ble valgt til Stortinget i 1815 men på grunn av sykdom møtte han ikke.

Elster var bosatt i Inderøy i sin tid som amtmann i Nordre Trondhjem, på gården Hustad. I Elsters tid ble Sund gård kjøpt til bruk som amtmannsgård. Han døde i embetet som amtmann. I intervallet etter hans død fungerte fogd Jens Severin Bærø Hegge som amtmann. 

Elster var far til fogd på Nordmøre Frederik Collin Elster, sogneprest og ordfører Lorentz Peter Elster og juristen og embetsmannen Christen Christensen Elster, farfar til forfatteren Kristian Elster d.e. og oldefar til Kristian Elster d.y..

## Referanser


## Kilder
* *Nord-Trøndelag, amtmenn og fylkesmenn 1804-1972*. Steinkjer, 1972
*  s.213&ndash;14
Jozef Pribilinec

**Jozef Pribilinec** (født 6. juli 1960 i Kremnica i Tsjekkoslovakia) er en tidligere slovakisk kappgjenger.

I 1986 vant Pribilinec sin første tittel, da han ble europamester i en spennende tvekamp mot italieneren Maurizio Damilano, som kom i mål to sekunder bak Pribilinec. Under VM 1987 fikk Damilano revansje, og beseiret Pribilinec. Under OL 1988 vant så Pribilinec gullmedalje på ny olympisk rekord 1.19.57, tre sekunder foran østtyskeren Ronald Weigel.
## Referanser


## Eksterne lenker
*
Ronald Weigel

**Ronald Weigel** (født 8. august 1959 i Hildburghausen, Thüringen) er en tysk tidligere kappgjenger. Frem til 1990 konkurrerte han for Øst-Tyskland.

Weigels første internasjonale suksess var gullmedaljen på 50&nbsp;km kappgang under VM 1983 i Helsingfors. I løpet av karrieren vant han også OL-sølv på 20&nbsp;km og både sølv og bronse på 50&nbsp;km. Dermed er han den eneste tyske kappgjengeren som har vunnet medalje i begge øvelsene.
## OL-medaljer
*  1988  Seoul - Sølv i friidrett, 20&nbsp;km kappgang menn  Øst-Tyskland
*  1988  Seoul - Sølv i friidrett, 50&nbsp;km kappgang menn  Øst-Tyskland
*  1992  Barcelona - Bronse i friidrett, 50&nbsp;km kappgang, menn  Tyskland

## VM-medaljer
*  VM 1983  Helsingfors: **Gull** på 50&nbsp;km kappgang
*  VM 1987  Roma: **Sølv** på 50&nbsp;km kappgang

## Referanser


## Eksterne lenker
*
Kreis Nordfriesland

**Nordfriesland** er den nordligste landkretsen i den tyske delstaten Schleswig-Holstein. Den administrative enheten er noe større enn det tradisjonelle landskapet Nordfrisland, idet grensa er trukket noe lengre øst enn det en tradisjonelt regner som Nordfrisland. Kretsen omfatter området langs den tyske Nordsjøkysten fra Danmarks grense i nord til Friedrichstadt og Tönning i sør.

Husum er administrasjonssentrum. Nordfriesland har både en dansk- og frisisk-språklig minoritet.

## Administrativ inndeling
Kretsen er administrativt delt i 8 amt og 5 amtsfrie kommuner. Amtene er igjen delt i kommuner (Gemeinde).

 
**Amt** med tilhørende kommuner (* = forvaltningssted)

(Innbyggertall pr. )

## Referanser


## Eksterne lenker
*
Silje Vaadal

**Silje Vaadal** (født **Silje Johannesen** i 1976) er en norsk jurist og tidligere fagforeningsperson som fra 2013 er kommunalsjef for kultur og samfunnsutvikling i Horten. I 2016 ble hun valgt inn i styret i Norges Fotballforbund.

Vaadal er utdannet cand. jur. fra Universitetet i Oslo, og ble etter tre års ansettelse som juridisk rådgiver i LO-forbundet NISO i 2003 konstituert som leder i forbundet, og i 2004 valgt til samme verv. Fra 2010 til 2013 var hun organisasjonssjef i Norsk Toppfotball.

## Referanser


## Eksterne lenker